Cuneiform Tablet TC 3 90
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šùr-na-da ù ú-ṣú-ur-ša-a-šùr qí-bi-ma um-ma a-šu-ur-ta-ak-lá-ku-ma a-na ú-ṣú-ur-ša-a-šùr qí-bi-ma mì-šu-ú ša um-ma a-ta-ma 1.8333300000000001 ma-na 7.5 GÍN KÙ.BABBAR ša sú-ḫu-pí ša šu-mì a-šu-ur-ta-ak-lá-ku É kà-ri-im la-áp-tù i-a-tí i-la-kam ni-sí-ma ŠÀ.BA 0.5 ma-na KÙ.BABBAR ta-lá-qé ší-tum ša a-bi-ni ù ta-aḫ-sí-is-tám al-pu-ut-ma me-eḫ-ra-am a-dí-na-kum me-ḫa-ar-kà a-mu-ur ma-la lá-áp-ta-tí-ni a-ta li-qé ší-tám a-na ṣé-er qá-tim ša a-bi-ni ṭé-eḫ-a-am i-nu-mì e-li-a-ni áš-al-kà-ma um-ma a-na-ku-ma qá-tám ša a-bi₄-ni ta-dí-i lu KÙ.BABBAR lu TÚG.ḪI-ti a-ḫi a-ta li-qé-ma qá-tám ša-li-im-tám É kà-ri-im li-li-pí-it lu-mu-un li-bi-im a-na a-bi-ni lá ta-ra-ší um-ma a-ta-ma qá-tám ša-lim-ta-ma a-bu-ku-nu na-dí KÙ.BABBAR ù TÚG.ḪI.A a-šùr-na-da e-zi-ba-am a-dí wa-áš-ba-ku-ni-ma 9 TÚG.TA ší-tap-kum i-bi-ší-ma 11 TÚG.ḪI.A a-na É.GAL-lim <big_gap> ú-šé-li-a-ma um-ma a-na-ku-ma a-na ni-kà-sí iš-ta-pu-ku um-ma a-ta-ma wa-áš-bu-ma i-na-dí ú-la a ni-kà-sí ta-tur₄-ma 9 TÚG.TA iš-ta-pu-ku 7 TÚG.TA ta-aq-ta-bi-a-am 2 TÚG <big_gap> ša iš-tí-a ta-aḫ-bu-lu ta-am-li-a-at qá-tim ša a-bi-ni ta-dí-ma šu-um-kà ta-al-ta-pá-at ús-ma-at ki-ma úz-ni-im pá-ta-im ta-sà-li-a-ni u₄-ma-am KÙ.BABBAR 10 GÍN šu-ma-mì-in₄ ma-dum ki-mì-in₄ ki-ma qá-ba-im um-ma a-ta-ma a-wi-lúm i-na a-lim{ki} wa-ša-áb i-na KÙ.BABBAR-pí-šu-ma lu ni-ta-dí-ma li-bu-šu lá i-la-mì-nam 2 TÚG ša tù-ta-e-ra-ni li-qé-ma 0.66666 ma-na KÙ.BABBAR i-na qá-tí-kà li-is-ḫi-ir-ma a-ṣé-er 7 TÚG.ḪI.A ša a-na-ku a-dí-ú ṭé-eḫ-a-ma 3 ma-na KÙ.BABBAR a-ṣé-er qá-tim ša a-bi-ni ṣí-im-ma a-li ni-na-me-ru